Igor Taro

Igor Taro (sündinud 1. augustil 1981 Võrus) on Eesti ajakirjanik ja poliitik, alates 25. märtsist 2025 siseminister.

1999. aastal lõpetas ta Võru Kreutzwaldi Gümnaasiumi. Ta on lõpetanud Lomonossovi nimelise Moskva Riikliku Ülikooli ajakirjanduse erialal, tema lõputöö teema oli "Eesti ja Venemaa: üksteise mõistmise teabefaktor".

Ajakirjanikuna on ta töötanud SL Õhtulehe Moskva korrespondendi, ajalehe Postimees välisuudiste toimetaja ja ajalehe Setomaa toimetajana.

2010. aastast töötas ta Eesti Rahvusringhäälingu Võru- ja Põlvamaa korrespondendina.ERR-i Võru- ja Põlvamaa korrespondendiks saab Igor Taro. Lõunaleht, 31.10.2015
2015. aasta jaanuaris lahkus ta töölt Eesti Rahvusringhäälingus ja kandideeris IRL-i nimekirjas Riigikokku.Igor Taro lahkub ERR-ist ja kandideerib riigikokku. ERR uudised, 8. jaanuar 2015 Valimisringkonnas nr 11 (Võru-, Valga- ja Põlvamaa) kandideerides kogus ta 1202 häält, kuid ei osutunud valituks.Vabariigi Valimiskomisjon. Valimiste arhiiv

2015. aastast töötas ta Võrumaa Arenguagentuuri turismikoordinaatorina ja AS-i Värska Sanatoorium turundus- ja kommunikatsioonijuhina.Igor Taro asus maavanemana ametisse. Koit, 2.juuli 2016

1. juulist 2016 kuni 25. oktoobrini 2017 oli ta Põlva maavanem. 2017. aasta oktoobris valiti ta Põlva vallavolikogu liikmeks. Seoses maavalitsuste tegevuse lõpetamisega astus ta maavanema ametist tagasi.

Taro kandideeris 2023. aasta Riigikogu valimistel Eesti 200 nimekirjas ning osutus valituks.

Ta kandideeris 2024. aasta Euroopa Parlamendi valimistel, kogus 403 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

25. märtsist 2025 on ta Kristen Michali valitsuses siseminister.

Tunnustus
 2014 Anne Vabarna nimeline omakultuuripreemia
 2017 Kodanikupäeva aumärkKodanikupäeva aumärgi saanud
 2021 Valgetähe V klassi teenetemärk
 2022 Tartu Ülikooli aumärk

Viited

Kategooria:Eesti ajakirjanikud
Kategooria:Põlva maavanemad
Kategooria:Erakond Eesti 200 poliitikud
Kategooria:Isamaa Erakonna poliitikud
Kategooria:XV Riigikogu liikmed
Kategooria:Valgetähe V klassi teenetemärgi kavalerid
Kategooria:Moskva ülikooli vilistlased
Kategooria:Sündinud 1981